Kongen hedret amerikanske sjefsovervåkere med høye ordener

Flere av dem som bygget opp USAs internasjonale overvåkingssystem, som er blitt kjent i sommer gjennom Snowden-avsløringene, har fått en av de høyeste dekorasjonene Kongen kan gi.

Michael Vincent Hayden (t..v) bygget opp NSA og ledet CIA. Han ble i 2004 tildelt Kongens fortjenesteorden av kong Harald. (Bla videre for å se bildet av de andre som har fått kongelig heder)

22. aug. 2013 08:27 Sist oppdatert 22. august 2013

Keith Alexander er nåværende sjef i NSA og fikk sin kongelige norske heder i 2011. DOUG KAPUSTIN

James Clapper er øverste sjef for den amerikanske etterretningen og ble hedret i april i år. Manuel Balce Ceneta

Den pensjonerte firestjerners generalen Michael Vincent Hayden ledet National Security Agency (NSA) fra 1999 til 2005. Han var også sjef for CIA fra 2006 til 2009.

Hayden har betegnet varsleren Snowden som den største amerikanske forræder noensinne:

— Han er i en klasse for seg, skrev Hayden i en kommentar på cnn.com i sommer.

Dokumenter som Edward Snowden har gitt til blant annet Guardian og Washington Post, har avslørt massiv overvåking av folks internett- og telefonbruk. Blant annet viser dokumentene at NSA har direkte tilgang på serverne til Facebook, Google, Yahoo og Microsoft gjennom PRISM-programmet.

LES OGSÅ:

Les også - Skremmende at folk gir blaffen i overvåkingen

mai 2004 fikk Hayden Kongens fortjenesteorden – kommandør med stjerne. På hjemmesiden til kongehuset står det ikke noen begrunnelse for hvorfor han har fått den.

Han er heller ikke den eneste amerikanske etterretningstoppen som har fått en slik kongelig heder. General Keith B. Alexander, som overtok som NSA-sjef i 2005 og fortsatt er sjef, ble utnevnt til kommandør med stjerne i november 2011 for «særlig fortjenstfullt virke for fremme av norsk-amerikansk forsvarssamarbeid».

I april i år fikk James R. Clapper – USAs nasjonale etterretningsdirektør – den samme ordenen.

Har du tips om overvåkingsavsløringene? Kontakt Aftenpostens journalister her, eller send inn til vår krypterte varsletjeneste.

Nest høyeste orden

Hedersbevisningene til Clapper og Alexander ble så vidt omtalt tidligere i sommer, blant annet i en kronikk i Dagsavisen av Erling Borgen. Haydens orden har ikke vært skrevet om til nå.

Kongen deler ut flere forskjellige ordener og medaljer – både til nordmenn og utlendinger. Fortjenstordenen blir «tildelt norske og utanlandske borgarar som lønn for særleg fortenstfullt virke for norske interesser», står det på kongehusets hjemmesider.

Les også Snowden avslørte tusenvis av lovbrudd

Ordenen har fem nivåer, og de tre amerikanerne har fått den nest høyeste – Kommandør med stjerne. Storkors er den høyeste graden. Selve ordenen er den fjerde høyeste av 48 forskjellige, norske dekorasjoner som Kongen deler ut. Den høyeste er Krigskorset med sverd.Sist gang det ble oppstyr rundt heder fra Kongen var da Trond Ali Linstad skulle få Kongens fortjenstmedalje for sitt arbeid for integrering av minoriteter på Grønland. Men det endte med at han ikke fikk medalje likevel, med bakgrunn i hans kontroversielle uttalelser om jøder.

Kongehuset vil ikke gi nærmere begrunnelse

Sven Gjeruldsen, assisterende kommunikasjonssjef ved Det kongelige hoff, sier til Aftenposten at de aldri går ut med hvem som har foreslått folk til ordener. En mer utvidet begrunnelse enn det som står på kongehusets hjemmesider vil han heller ikke ut med. Men Aftenposten har fått bekreftet fra Forsvaret at det er den norske etterretningstjenesten som har foreslått de tre amerikanerne til hederen.

LES OGSÅ:

Les også Dette risikerer du når du overvåkes

Talsmann og oberstløytnant Bent-Ivan Myhre sier at generelt er det helt nødvendig med et internasjonalt etterretningssamarbeid for å motvirke trusler mot Norge og norske interesser.

– I den sammenheng er USA vår viktigste allierte og en viktig samarbeidspartner på etterretningssiden. Uten avgjørende bidrag fra våre allierte, spesielt fra USA, er det åpenbart at flere norske liv hadde gått tapt under våre operasjoner på Balkan og i Afghanistan. For det gode etterretningssamarbeidet var det naturlig at E-tjenesten ga sin innstilling til ordenen for å uttrykke takknemlighet overfor våre allierte

Rødt og Venstre kritiske, Frp er for

Bjørnar Moxnes, leder i Rødt, liker ikke at amerikansk etterretning kan se hva nordmenn gjør på nettet:

— Det stiller disse utmerkelsene i et veldig spesielt lys. Kongen burde ikke hedre personer som har stått i spissen for ulovlig overvåking. Dersom det er mulig, burde disse tildelingene trekkes tilbake som en markering, mener Rødt-lederen.

Les også - Du kan spørre og spørre, men jeg svarer ikke

Sveinung Rotevatn, stortingskandidat for Venstre og leder av Unge Venstre, er en av de andre som har kritisert USA kraftig etter Snowden-avsløringenec.— Jeg synes det er rart at en skal hedre folk som legger til rette for systematisk overvåking av norske borgere. Det er ikke noe jeg synes man skal premiere. Dessuten synes jeg hele ordensvesenet er ganske middelaldersk, mener Rotevatn.

Jan Arild Ellingsen fra Fremskrittspartiet synes derimot at tildelingene er uproblematiske.

– Om intensjonen gjennom tildelingen er å gi honnør for nært og godt samarbeid, er den honnøren helt på sin plass. Dersom det de har gjort i USA ikke bryter med amerikansk lov, hvorfor skal vi straffe dem da?

Dette er stjernen som festet på kommandørkorset. Faksimile: kongehuset.no

Fakta NSA-skandalen USA har siden 2007 hatt direkte tilgang til serverne til en rekke internasjonalt aktive selskaper, inkludert Google (fra 2009), Facebook (fra 2009), Microsoft (fra 2007), Skype (fra 2011) og Apple (fra 2012) gjennom overvåkingsprogrammet PRISM. Dette ifølge sommerens overvåkingsavsløringer i Guardian, Spiegel og Washington Post.National Security Agency (NSA), USAs store etterretningsorganisasjon, skal ha hatt mulighet til å følge med på alt brukerne av disse tjenester gjør i sanntid, samt lagrede data.Interne rapporter fra NSA viste at de selv konkluderte med at tusenvis av lovbrudd er blitt begått. Vis mer

Fakta Fakta Ble stiftet av Kong Olav V i 1985.Statutt §1 sier «Denne Ordenen blir tildelt som lønn for framifrå fortenester for fedrelandet og menneskeslekta i utlandet, og dessutan til utanlandske borgarar i Noreg.»Det er et ordensråd som anbefaler Kongen hvem som skal få en slik heder.Det finnes mange forskjellige ordener, medaljer og andre dekorasjoner som Kongen deler ut. Denne er den fjerde høyeste.Kostnadene til ordenen blir dekket av Utenriksdepartementet.Kongen kan trekke tilbake ordenen dersom det er snakk om «uverdige forhold.» Vis mer